Actualitate

Incident socant petrecut intr-un bar din statiunea montana Straja. O tanara salvamontista a fost snopita in bataie de un cunoscut interlop din Lupeni.



Camerele de supraveghere au surprins scena revoltatoare in care huliganul recidivist a lovit-o pe fata cu pumnul, iar aceasta s-a prabusit secerata. Scandalos este ca la incident a asistat fara sa intervina un jandarm montan, aflat in timpul liber. Politistii l-au retinut duminica pe bataus pentru 24 de ore.



Agresorul este Sorin Palesica, un cunoscut interlop din Lupeni. In imagini se vede cum gesticuleaza nervos. Tanara salvamontista Miruna Inel se apropie de masa lui si ii vorbeste.



Individul nu are timp de discutii si incearca sa o loveasca. In prima faza, fata in varsta de 21 de ani reuseste sa se fereasca si vrea cu orice pret sa-l potoleasca pe agresor.



Fara sa se gandeasca prea mult, acesta se ridica si da din nou. De aceasta data cu pumnul. Tanara cade si nu se mai ridica.



Prietenii ei sar sa o ajute, dar Palesica nu ii cruta nici pe ei. Intr-un final, Miruna este scoasa din bar, pe brate, de doi amici.



Revoltator este ca la masa interlopului sta aproape nemiscat un jandarm montan. Doar la inceput i-a dat un cot agresorului, semn ca ar trebui sa se linisteasca.



Tanara a fost transportata la spital inconstienta.



Sorin Inel, tatal tinerei: "Am asistat cum fiica mea este dusa de colegii nostri de la SMURD la spital. Ea mi-a zis doar ca l-a rugat pe acel individ sa se linisteasca si a fost batuta, restul am vazut pe inregistrari. Azi-dimineata, cand am plecat de acasa, pot sa va spun doar ca avea fata tumefiata, ochi vanat si se vaita de dureri de cap, avand un traumatism in zona occipitala, ca are tulburari la mers, este ametita si nu vede bine."



Politistii l-au retinut pe agresor pentru lovire si alte violente. Agentii l-au amendat si cu 1.000 de lei, pentru ca a provocat un scandalul intr-un loc public. Anchetat disciplinar este si jandarmul montan care, desi se afla in timpul liber, nu a intervenit pentru aplanarea conflictului. Colegii jandarmului spun ca, desi n-a sarit in apararea tinerei salvamontiste, barbatul i-ar fi acordat acesteia primul ajutor si ar fi sprijinit la indentificarea agresorului.



Sorin Palesica este temut in Lupeni si in statiunea Straja. Individul a facut in trecut inchisoare, dupa ce, in 2006, a schingiuit un tanar si l-a abandonat aproape mort, dupa si-a pus cainii pe el. Batausul a fost eliberat in 2013.



Nicolae Raducu, purtator de cuvant Inspectoratul de Jandarmi Hunedoara: "Nu exista o relatie de prietenie si jandarm si persoana agresoare. Agresorul sosise cu putin timp inainte in club si se asezase la masa alaturi de ceilalti doi. A existat un dialog intre colegul jandarm si administratorul acelui club, l-a informat pe colegul nostru ca deja fortele de ordine aflate in serviciu se indreapta spre clubul respectiv, avand in vedere ca aceasta persoana era cunoscuta cu comportament agresiv si deja personalul clubului refuzase sa il serveasca cu bauturi alcoolice."